Generali Poisťovňa

Poisťovňa Generali pôsobí na Slovensku od roku 1996. Je v prvej trojici najsilnejších poisťovní na slovenskom trhu. Ako univerzálny poisťovateľ poskytuje produkty životného aj neživotného poistenia, či už fyzickým alebo právnickým osobám.

 Skupina Generali  
Generali Poisťovňa, a. s. je súčasťou Skupiny Generali, ktorá patrí na svete k lídrom v poisťovníctve. Začiatky Skupiny Generali siahajú do roku 1831, kedy bola v talianskom Terste založená spoločnosť Assicurazioni Generali. Vďaka svojim vyše 180-ročným skúsenostiam v oblasti poisťovníctva je dnes jednou z najvýznamnejších spoločností na globálnom poistnom a finančnom trhu.

Skupina pôsobí vo viac ako 60 krajinách sveta, zamestnáva takmer 74 000  zamestnancov a zastáva vedúce postavenie na viacerých trhoch v Európe. Je jednotkou na talianskom trhu, silnú pozíciu s významným trhovým podielom zastáva aj v ostatných krajinách ako je Nemecko, Francúzsko, Rakúsko, Španielsko a Švajčiarsko. Čoraz dôležitejšiu úlohu zohráva aj na trhoch v strednej a východnej Európe a Ázii. V strednej a východnej Európe pôsobí Skupina prostredníctvom svojej holdingovej spoločnosti Generali CEE Holding v 10 krajinách a je jedným z popredných poisťovateľov v danom regióne. V roku 2015 Technický inštitút MIT zaradil Skupinu Generali medzi 50 technologicky najlepších spoločností na svete a podľa rebríčka Fortune Global 500 za rok 2015 sa zaradila medzi 50 najväčších spoločností na svete.

 Generali Poisťovňa, a.s. 
Generali pôsobí na Slovensku od roku 1996. Nachádza sa v prvej trojke najsilnejších poisťovní na slovenskom trhu. Je univerzálnym poisťovateľom poskytujúcim produkty tak životného, ako aj neživotného poistenia, či už fyzickým alebo právnickým osobám. Je súčasťou Generali CEE Holdingu. Začiatkom roka 2015 úspešne prebehla integrácia poisťovní Genertel a Európska cestovná poisťovňa pod krídla Generali, čím sa posilnilo postavenie poisťovne na trhu.
Na Slovensku má Generali  takmer 650 zamestnancov a viac ako 600 obchodníkov vo vlastnej obchodnej sieti pôsobiacich vo vyše 100 pobočkách. Svoje služby poskytuje viac ako 600 000 klientom.
Sídlo poisťovne je na bratislavskej Patrónke – Lamačská cesta 3/a.

 Genertel 
Spoločnosť Genertel je súčasťou skupiny Generali Group a pôsobí ako odštepný závod. Bol založený v roku 1831 a na Slovensku pôsobí od roku 2010. Genertel ponúkla na Slovensku ako prvá poisťovňa svoje služby výhradne cez internet. 

 Produkty 
 povinné zmluvné poistenie,
 miniHavarijné poistenie,
 plnohodnotné havarijné poistenie.

 Európska cestovná poisťovňa 
Europäische Reiseversicherung AG je rakúska poisťovňaa na našom trhu pôsobí od roku 2006. Európska cestovná poisťovňa je jedinou na Slovensku, ktorá sa špecializuje na cestovné poistenie. Pod krídlami Generali je zaradená od roku 2014 a pokračuje vo svojom pôsobení. 

 Produkty 
 poistenie liečebných nákladov v zahraničí,
 poistenie storno poplatkov,
 pripoistenia týkajúce sa cestovného poistenia.

 Aktivity Generali na Slovensku 
Generali od roku 2002 spolupracuje v rámci bankopoistenia úzko s VÚB bankou, a.s. V roku 2004 spoločne založili VÚB Generali dôchodcovskú správcovskú spoločnosť, a. s. Okrem toho  podporuje malé a mladé futbalové talenty vo Futbalovej škole Jupie Mareka Hamšíka – slovenského futbalistu, ktorý je kapitánom SSC Neapol. Každoročne v máji organizuje v spolupráci s Policajným zborom SR dopravno –preventívnu akciu s názvom Jablko – Citrón. Jej cieľom je šíriť osvetu o potrebe dodržiavania dopravných predpisov medzi vodičmi, deťmi aj širokou verejnosťou.  Taktiež sa aktívne angažuje v charitatívnej a CSR oblasti a to tak prostredníctvom rôznych aktivít a projektov (darovnie krvi, podpora dobrovoľníkov, ...) ako aj v podobe finančnej podpory.   
Produkty poisťovne sa umiestňujú pravidelne na popredných miestach vo viacerých prestížnych súťažiach finančných produktov ako Zlatá minca či Hypotéka roka. 

 História poisťovne Generali na Slovensku 
 1831 – založenie Assicurazioni Generali v talianskom Terste
 1833 – vznik šiestich zastupiteľstiev Assicurazioni Generali na Slovensku (Komárno, Jelšava, Prešov, Kežmarok, Banská Štiavnica, Banská Bystrica) – ich činnosť ukončilo znárodnenie súkromných poisťovní v roku 1945
 1996 – založenie Generali Poisťovňa, a.s. na Slovensku
 2008 – vznik Generali Slovensko Poisťovňa, a.s. fúziou Generali Poisťovňa, a.s. a Česká poisťovňa Slovensko, a.s.
 2013 – zmena názvu na Generali Poisťovňa, a.s.
 2015 – Skupina Generali získala 100% vlastníctvo spoločnosti Generali PPF Holding B. V. (získaním plného vlastníctva zmenila názov na Generali CEE Holding B. V.)
 2015 – Európska cestovná poisťovňa a slovenská pobočka poisťovne Genertel sa transformovali na odštepné závody poisťovne Generali

 Referencie 

Kategória:Poisťovne na Slovensku